81 



dem. De gaar i Almindelighed efter hende, til de naar Stranden, 

 hvor de da straks svømmer om. Stundom mener man at have 

 set Mødre komme svømmende ned ad Elvene med Ungerne paa 

 Ryggen, naar Rugepladserne har ligget paa Holme eller Øer 

 oppe i Elvene og et godt Stykke fra Havet. Det skal f. Eks. 

 være Tilfældet ved Ølvesaa. Dette Forhold er dog vist en Und- 

 tagelse, løvrigt passer Mødrene at undgaa at komme i stærk 

 Strøm med Ungerne, eftersom disse ikke kan klare sig i den. 



Ungerne er straks efter Fødslen forbavsende modstandsdygtige. 

 Jeg saa paa Øksnø en Ederfugl ligge paa sin Rede. Ungerne 

 tittede ud under dens Vinger. De var lige komne ud af Æggene, 

 og Moderen laa nu og ventede paa, at de skulde blive tørre. 

 En kaad Dreng sprang til, drev Moderen af Reden, tog Ungerne 

 i Haanden og slyngede dem ud fra Klippen ned i Vandet. De 

 hvirvlede rundt i Luften, naaede Vandfladen og svømmede straks 

 lysteligt og tilsyneladende ganske uskadte omkring. løvrigt havde 

 de nu lidt ondt ved at finde deres Moder mellem en Del andre 

 Mødre, hvilke svømmede rundt med deres Ællinger. En af disse 

 fremmede Mødre søgte at annektere nogle af de nysankomne, 

 hvad der skal være ret almindeligt, men den rette Moder kom 

 til og bjærgede sine Børn i rette Tid, inden den fremmede var 

 svømmet bort med dem. Dette gik dog ikke af uden en lille 

 Skærmydsel. Man ser ofte Hunner paa Vandet med mange flere 

 Unger, end de selv har ruget ud — det er da Adoptivbørn, som 

 de har bjærget fra andre mere ligegyldige Mødre. Hunner, der 

 selv, af en eller anden Grund, ikke har Unger, ses ofte at gøre 

 sig Anstrengelser for at bemægtige sig fremmede Børn. 



Ungerne følger Moderen til langt ud paa Efteraaret i Oktober 

 eller saa (Eggert Olafsen mener endog langt ud paa Vinteren, 

 men dette turde være en Undtagelse). 



De kan ikke straks dykke, og der hengaar gerne nogle Dage, 

 indtil en Ugestid, før de har lært at ernære sig paa denne Maade 

 af Muslinger og Smaadyr. 



Disse Dage er meget vanskelige for Ungerne at komme over, 

 og de bliver ofte et forholdsvis let Bytte for Rovdyr. 



Naar Ungerne er udrugede, er Hannerne forsvundne fra det 

 Omraade, hvor hine færdes med deres Mødre. Hannerne samles 

 da i store Flokke og flyver om paa Havet, navnlig i Fældnings- 

 tiden. 



Hele Vinteren igennem lever Ederfuglene i store Flokke ved 



